La comanda Europa FM, IMAS a realizat un sondaj prin care am căutat să aflăm care sunt preferințele românilor în cazul în care ar avea loc duminică alegeri. Urmărim să aflăm preferințele în cazul alegerilor prezidențiale, alegerilor europarlamentare și alegerilor parlamentare.

Dacă duminică ar avea loc alegeri pentru Parlament, 17,4 % dintre români ar vota cu Partidul Social Democrat. Pe locul doi, la aproximativ 2 procente se află Partidul Național Liberal.

Pentru Europarlamentare, în topul preferințelor electoratului rămâne Partidul Social Democrat cu 17.4%, însă într-o cădere care îl apropie extrem de mult de Partidul Național Liberal – cotat cu 15.2%.

PSD conduce și topul preferințelor pentru alegerile europarlamentare. Cât despre viitorul președinte, actualul șef al statului – Klaus Iohannis ar obține 34,9% din voturi – arată sondajul IMAS realizat la comanda Europa FM, în perioada 11 – 30 ianuarie.

Dacă europarlamentarele ar avea loc duminică, primele două locuri ar fi ocupate tot de PSD – 17.4% și PNL – 16,5%, iar pe locul trei ar urca USR – cu 9,3% din intențiile de vot. ALDE coboară pe 4 – cu 9,1 procente.

Dacă în loc de luna noiembrie, alegerile prezidențiale ar avea loc duminică – Klaus Iohannis ar rămâne favorit cu 34,4% din intențiile de vot, în cădere cu 0.5% fata de sondajul IMAS din decembrie.

Călin Popescu Tăriceanu l-ar depăși de aproape trei ori pe Liviu Dragnea cu 15.4%, față de 6 la suta, pe locul 3 s-ar situa Victor Ponta – 13.2% și pe locul 4 Dacian Cioloș, cu 10.9%.

Procentul celor nehotărâți sau celor care nu răspund este de 8.2%.

Interviurile au fost realizate prin telefon, utilizând metoda CATI (Computer Assisted Telephone Interviewing).

Eşantionul este probabilist, multistratificat, cu extragere aleatoare a persoanei. Respondenții au fost selectaţi aleator de către calculator, prin generarea automată de numere de telefon. Pentru acest studiu au fost intervievate 1011 persoane cu vârste de 18 ani și peste; Perioada de realizare a interviurilor: 11 – 30 ianuarie 2019. Eroarea de eşantionare este de +/- 3.1%.